“Bir milliard imkoniyatga ega uchish-qo‘nish yo‘lagi”: Hindistonda “Aero India 2021” ko‘rgazmasi bo‘lib o‘tdi (foto)

Hindistonda Osiyodagi eng yirik aviakosmik ko‘rgazmalardan biri bo‘lib o‘tdi. Unda 78 dan ortiq mamlakat vakillari ishtirok etib, qurolsozlar Bangalorga eng so‘nggi harbiy mahsulotlarning yuzlab namunalarini olib keldi.
Tashkilotchilar “Aero India 2021” xalqaro ko‘rgazmasini kamtarona tarzda koronavirus davridagi birinchi global aviashou deb atashmoqda.

Pandemiya davrida Parij va Avstraliyada bo‘lib o‘tadigan havo shoulari qoldirilgani tufayli Hindiston ko‘rgazmasi ishtirokchilari soni qariyb bir yarim baravarga ko‘paygan.

Hindiston mudofaa vaziri Rajnat Singx yanvar oyi oxirida “Aero India”ni e’lon qilib, ko‘rgazmani “Bir milliard imkoniyatga ega uchish-qo‘nish yo‘li” deb atadi.

“Aero India” parvoz dasturida 41 ta samolyot ishtirok etdi.

Ishtirokchilardan biri − yaqinda Hindiston havo kuchlari tarkibiga kirgan Tejas yengil ko‘p qirrali qiruvchisi.

Hindiston havo kuchlari aerobatika guruhi Surya Kiran “Aero India 2021” ko‘rgazmasida.

An’anaviy tarzda ko‘rgazmada qatnashadigan Rossiya bu yil “Aero India”ning eng yirik ishtirokchilaridan biriga aylandi.

Rossiya ekspozitsiyasi “Rosoboroneksport” tomonidan namoyish etildi.

Rossiya“Aero India” ko‘rgazmasiga beshinchi avlod Cu-57E qiruvchi samolyot va harbiy samolyot Cu-35 va MiG-35D, harbiy transport Il-76MD-90A(E) va Il-78MK-90A tanker samolyotlari modelini olib keldi. Shuningdek, Ka-226T vertolyotining modellari va Pansir-C1 zenit-raketa va zambaraklar tizimi namoyish etilgan.

AQSh ham o‘z ekspozitsiyasini namoyish etdi.

Ko‘rgazmada asosan Hindiston havo kuchlari foydalanadigan texnikalar ishtirok etdi.

Hindiston havo kuchlari “Aero India 2021”da.

“Aero India 2021” Bangalorda 2021-yilning 3–5-fevral kunlari bo‘lib o‘tdi.

Rossiya Hindiston bilan yuzdan ortiq yo‘nalishlarda, shu jumladan, aviatsiya sohasida qo‘shma ilmiy loyihalarni amalga oshirdi.

Hindiston armiyasi 70 foiz Rossiyada ishlab chiqarilgan qurol-yarog‘ bilan ta’minlangan.

Kuzatuvchilar ko‘rgazmada yengil ko‘p qirrali Tejas qiruvchisining parvozini tomosha qilmoqda.